ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం
32.92 కోట్లకు పైగా టీకా డోసులను రాష్ట్రాలు, యూటీలకు పంపిణీ చేసిన కేంద్ర ప్రభుత్వం
రాష్ట్రాలు, యూటీల వద్ద ప్రస్తుతం అందుబాటులో ఉన్న 1.24 కోట్లకు పైగా డోసులు
కొవిడ్ టీకా కార్యక్రమ పరిధిని దేశవ్యాప్తంగా మరింత విస్తరించడానికి, వేగవంతం చేయడానికి కేంద్ర ప్రభుత్వం నిబద్ధతతో ఉంది. టీకా సార్వత్రీకరణ నూతన దశ జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారయ్యే టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
ఇప్పటివరకు 32.92 కోట్లకు పైగా  టీకా డోసులను రాష్ట్రాలు, కేంద్ర పాలిత ప్రాంతాలకు కేంద్ర ప్రభుత్వం అందించింది. కేంద్ర ప్రభుత్వం ద్వారా , రాష్ట్రాల ప్రత్యక్ష సేకరణ విధానాల ద్వారా ఇవి సమకూరాయి.
వీటిలో, వృథాతో కలిపి మొత్తం వినియోగించినవి 31,67,50,891 డోసులు. .
రాష్ట్రాలు, కేంద్ర పాలిత ప్రాంతాల వద్ద 1.24 కోట్లకుపైగా  నిల్వలు, వినియోగించని టీకా డోసులు ఉన్నాయి.
ఇంకా, 94,66,420కు పైగా టీకా డోసులు పంపిణీకి సిద్ధంగా ఉన్నాయి. మరో 3 రోజుల్లో రాష్ట్రాలు, కేంద్ర పాలిత ప్రాంతాలకు అవి అందుతాయి.
(
రసాయనాలు, ఎరువుల మంత్రిత్వ శాఖ
సూక్ష్మ పోషకాల ఎరువులు
ఫోలియర్ స్ప్రేగా ఉపయోగించే ఇఫ్కో సూక్ష్మ పోషక యూరియా  ప్రభావాన్ని అధ్యయనం చేయడానికి, ఎంపిక చేసిన 20 ప్రాంతాల్లోని ఎంపిక చేసిన పంటల్లో అధ్యయనం నిర్వహించినట్లు 'ఇండియన్ కౌన్సిల్ ఆఫ్ అగ్రికల్చరల్ రీసెర్చ్'  సమాచారం ఇచ్చింది. సాంప్రదాయ యూరియాకు బదులుగా సూక్ష్మ పోషక యూరియాను స్ప్రేగా ఉపయోగించవచ్చని ఆ అధ్యయనంలో తేలింది. సూక్ష్మ పోషక యూరియాను స్ప్రే చేసే లక్షణంతో పాటు, సాంప్రదాయ యూరియా వాడకం కంటే 3-8% ఎక్కువ దిగుబడి ప్రయోజనం ఉంటుంది. ఈ నేపథ్యంలో, కేంద్ర వ్యవసాయం & రైతుల సంక్షేమ విభాగం , సూక్ష్మ పోషక యూరియాను సూక్ష్మ పోషక నైట్రోజన్ ఎరువులుగా ఎరువుల నియంత్రణ ఉత్తర్వు-1985లో తాత్కాలికంగా ప్రకటించింది.
ఇఫ్కో, సీఐఎల్ సూక్ష్మ పోషక డీఏపీని అభివృద్ధి చేశాయని, ఎంపిక చేసిన ఇక్రా సంస్థలు/ఎస్ఏయూల్లోని ఎంపిక చేసిన పంటలపై ప్రాథమిక క్షేత్ర పరీక్షలు నిర్వహించాయని ఇక్రా తెలిపింది. సూక్ష్మ పోషక డీఏపీని విత్తన శుద్ధిగా, స్ప్రేగా ఉపయోగించడం వల్ల, సాంప్రదాయిక గుళికల డీఏపీని ఆదా చేసే అవకాశం ఉందని నివేదిక సూచించింది. ఈ ప్రకారం, సూక్ష్మ పోషక డీఏపీని ఎరువుల నియంత్రణ ఉత్తర్వు- 1985 కింద భారత ప్రభుత్వం ప్రకటించింది. దీంతోపాటు, కోరమాండల్ ఇంటర్నేషనల్ లిమిటెడ్ , ఇండియన్ ఫార్మర్స్ ఫెర్టిలైజర్ కోపరేటివ్ లిమిటెడ్కు  సూక్ష్మ పోషక డీఏపీ ఉత్పత్తికి అనుమతి లభించింది.
సూక్ష్మ పోషక యూరియా ఉత్పత్తి కేంద్రాల ఏర్పాటులో భారత ప్రభుత్వ ప్రత్యక్ష పాత్ర లేదు. అయితే, 17 కోట్ల బాటిళ్ల సామర్థ్యంతో కలోల్, ఫుల్పూర్, అయోన్లాలో మూడు సూక్ష్మ పోషక యూరియా ప్లాంట్లను ఇఫ్కో ఏర్పాటు చేసింది.
ఇఫ్కో, తన కలోల్ ప్లాంట్లో ఈ ఏడాది మార్చి 8వ తేదీ నుంచి డీఏపీ వాణిజ్య ఉత్పత్తిని ప్రారంభించింది. కాండ్లా, పారాదీప్ వద్ద మరో రెండు ప్లాంట్లను ప్రారంభించనుంది. కోరమాండల్ ఇంటర్నేషనల్ లిమిటెడ్, సంవత్సరానికి 4 కోట్ల బాటిళ్ల  ఉత్పత్తి సామర్థ్యంతో అత్యాధునిక సూక్ష్మ పోషక డీఏపీ ఉత్పత్తి కేంద్రాన్ని ఆంధ్రప్రదేశ్లో ఏర్పాటు చేసింది.
కేంద్ర రసాయనాలు, ఎరువుల శాఖ సహాయ మంత్రి శ్రీ భగవంత్ ఖుబా ఈరోజు లోక్సభలో లిఖితపూర్వక సమాధానం రూపంలో ఈ విషయాన్ని తెలిపారు.
PIB Headquarters
పరేడ్ గ్రౌండ్లో సెప్టె౦బర్ 28 ను౦చి 30 వరకు పరాక్రమ్ పర్వ్ విజయోత్సవాలు
స్థానిక పరేడ్ గ్రౌండ్లో ఈ నెల 28 ను౦చి 30 వరకు భారత ఆర్మీ ఆధ్వర్య౦లో పరాక్రమ్ పర్వ్ విజయోత్సవాలు నిర్వహి౦చనున్నారు. 2016 సెప్టెంబర్లో పాక్ ప్రేరేపిత ఉగ్రవాద స్థావరాలను లక్ష్యంగా చేసుకుని భారత ఆర్మీ సర్జికల్ దాడులు నిర్వహించిన సంగతి తెలిసిందే. దీన్ని పురస్కరించుకుని ఇకపై ప్రతియేటా ‘పరాక్రమ దినోత్సవాలను’ నిర్వహించాలని కేంద్రం నిర్ణయించింది. పాకిస్తాన్ ఆక్రమిత కశ్మీర్లోని ఉగ్రవాద శిబిరాలను ఎలా మట్టుబెట్టిందో కళ్లకు కట్టేలా సైనిక ప్రదర్శన నిర్వహించున్నారు.
ఆర్మీ ఆధ్వర్యంలో నిర్వహించనున్న కార్యక్రమంలో సైన్యం సర్జికల్ దాడులకు గుర్తుగా వేడుకలు నిర్వహి౦చనున్నారు .కార్యక్రమంలో భాగంగా సైన్యం యుద్ధ సామాగ్రిని, ట్యాంకులు, రైఫిళ్లు, రాడార్లు నగరవాసుల కోస౦ ప్రదర్శి౦చనున్నారు.స్థానిక౦గా ఉన్న ఆర్మీ పాఠశాలలు, కే౦ద్రీయ విద్యాలయాలు ఈ ప్రదర్శనలో భాగ౦ కానున్నారు.
(Visitor Counter : 58
ఆరోగ్య, కుటుంబ సంక్షేమ మంత్రిత్వ శాఖ
రాయ్బరేలీ, గోరఖ్ పుర్, భటిండా, గువాహాటీ, బిలాస్పుర్, ఇంకా దేవ్ ఘర్ లలో నూతన ఎఐఐఎమ్ఎస్ లకు ఒక్కొక్క దానికి రూ. 2,25,000/- మూలవేతనానికి  ఎన్పిఎ కూడా కలుపుకొని.. రూ.2,37,500/- కి మించని విధం గా.. ఒక డైరెక్టర్ పదవి ని ఏర్పాటు చేసేందుకు ఆమోదం తెలిపిన మంత్రివర్గం.
ఉత్తర్ ప్రదేశ్ లోని రాయ్బరేలీ లో, గోరఖ్ పుర్ లో, పంజాబ్ లోని భటిండా లో, అసమ్ లోని గువాహాటీ లో, హిమాచల్ ప్రదేశ్ లోని బిలాస్పుర్ లో ఇంకా ఝార్ ఖండ్ లోని దేవ్ ఘర్ లో నూతన ఎఐఐఎమ్ఎస్ లలో ఒక్కొక్క ఎఐఐఎమ్ ఎస్ లో డైరెక్టర్ పదవి ని రూ. 2,25,000/- మూలవేతనానికి  ఎన్పిఎ కూడా కలుపుకొని.. రూ. 2,37,500/- కి మించని విధం గా.. ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమో దం తెలిపింది.
ఈ డైరెక్టర్ సంస్థ ముఖ్య కార్యనిర్వహణ అధికారి గాను, సంస్థ కు మొత్తంమీద పరిపాలన పర్యవేక్షక అధికారి గాను ఉంటూ సంస్థ కు చెందిన అధికారుల కు మరియు ఉద్యోగుల కు విధులను కేటాయిస్తారు.
(
రసాయనాలు, ఎరువుల మంత్రిత్వ శాఖ
జీ-20 ఆరోగ్య మంత్రుల సమావేశం తో పాటు 2023 ఆగస్టు నెలలో భారతీయ వైద్య పరికరాల రంగంపై మూడు రోజుల ఇండియా మెడ్టెక్ ఎక్స్పో 2023
గుజరాత్లోని గాంధీ నగర్లో మూడు రోజుల పాటు ఎక్స్పో నిర్వహించడానికి ఏర్పాట్లు చేస్తున్న కేంద్ర ఫార్మాస్యూటికల్స్ విభాగం, పరిశ్రమ సంఘాలు
జీ-20 ఆరోగ్య మంత్రుల సమావేశం తో పాటు 2023 ఆగస్టు నెలలో భారతీయ వైద్య పరికరాల రంగంపై మూడు రోజుల ఇండియా మెడ్టెక్ ఎక్స్పో, 2023 నిర్వహించడానికి కేంద్ర ఫార్మాస్యూటికల్స్ విభాగం, పరిశ్రమ సంఘాలు సన్నాహాలు ప్రారంభించాయి. జీ-20 అధ్యక్ష హోదాలో భారతదేశం వ్యవహరిస్తున్న నేపథ్యంలో భారతదేశ వైద్య పరికరాల తయారీ రంగం శక్తి సామర్ధ్యాలు, సాధించిన ప్రగతి, అభివృద్ధి సాధించడానికి గల అవకాశాలను ప్రపంచ దేశాలకు తెలియజేయాలన్న లక్ష్యంతో ఇండియా మెడ్టెక్ ఎక్స్పో, 2023 ను నిర్వహిస్తున్నారు.
గుజరాత్లోని గాంధీ నగర్లోని హెలిప్యాడ్ ఎగ్జిబిషన్ సెంటర్లో మూడు రోజుల పాటు  వైద్య పరికరాల తయారీ రంగంపై తొలిసారిగా జాతీయ స్థాయి ఎక్స్పోను నిర్వహించాలని నిర్ణయించింది. జీ-20 ఆరోగ్య మంత్రుల సమావేశం 2023 ఆగస్టు 17-19 మధ్య గాంధీ నగర్లో జరగనుంది.
తొలుత ఇండియా మెడ్టెక్ ఎక్స్పో 2023 ను జనవరిలో నిర్వహించాలని భావించారు. అయితే, పరిశ్రమ వర్గాల నుంచి అందిన సూచనల మేరకు జీ-20 ఆరోగ్య మంత్రుల సమావేశంతో పాటు ఇండియా మెడ్టెక్ ఎక్స్పో 2023 ను నిర్వహించాలని నిర్ణయించారు. దీనివల్ల భారతదేశ వైద్య పరికరాల తయారీ రంగం ప్రపంచానికి పరిచయం అవుతుంది. పిఎల్ఐ పధకం, మెడికల్ డివైజెస్ పార్క్ పథకం మొదలైన కార్యక్రమాల ద్వారా వైద్య పరికరాల తయారీ రంగానికి ఫార్మాస్యూటికల్స్ శాఖ సహాయ సహకారాలు అందిస్తోంది.అర్రోగ్య సంరక్షణ రంగం మార్కెట్ లో వైద్య పరికరాల తయారీ రంగం వాటా ఎక్కువగా ఉంది. ప్రస్తుతం వినియోగ వస్తువుల నుంచి ఇంప్లాంట్ చేయగల వైద్య పరికరాలు దేశంలో ఉత్పత్తి అవుతున్నాయి.పిఎల్ఐ పథకం సహకారంతో సిటీ స్కాన్, ఎంఆర్ఐ, లినక్ వంటి అత్యాధునిక వైద్య పరికరాలు దేశంలో తయారు చేస్తున్నారు.
ఎక్స్పోలో దాదాపు 150 కి పైగా స్టార్టప్లు, 275 కి మించి భారతీయ, అంతర్జాతీయ వైద్య పరికరాల సంస్థలు, ఎంఎస్ఎంఈ యూనిట్లు, దాదాపు 50 పరిశోధనా సంస్థలు పాల్గొంటాయి. 200 మంది విదేశీ కొనుగోలుదారులు ఉత్పత్తిదారులతో వ్యక్తిగత చర్చలు జరుపుతారు.
భారతదేశంలో వైద్య పరికరాల రంగంలో $11 బిలియన్ల వరకు కార్యకలాపాలు జరుగుతున్నాయని అంచనా. వైద్య పరికరాల తయారీ రంగం గత దశాబ్దంలో 10-12% వృద్ధి రేటు సాధించింది. 2030 నాటికి వైద్య పరికరాల తయారీ రంగం $ 50 బిలియన్ల స్థాయికి చేరుకునే అవకాశం ఉంది. గుజరాత్ లో జరిగే ఎక్స్పో ద్వారా ప్రపంచానికి భారతదేశంలో వైద్య పరికరాల తయారీ సంస్థ తెలుస్తుంది. భారతీయ మెడ్టెక్ రంగానికి బ్రాండ్ గుర్తింపు కూడా లభిస్తుంది.
ప్రధాన మంత్రి కార్యాలయం
భారత పురుషుల 4x400 మీటర్ల రిలే బృందం అద్భుత ప్రతిభకు ప్రధాని ప్రశంస
ప్రపంచ అథ్లెటిక్స్ చాంపియన్ షిప్లో ఫైనల్స్కు అర్హత సాధించిన జట్టు
ప్రపంచ అథ్లెటిక్స్ చాంపియన్ షిప్లో భారత పురుషుల 4x400 మీటర్ల రిలే పరుగు జట్టు అద్భుత ప్రతిభ చూపి, ఫైనల్స్ చేరిందని ప్రధానమంత్రి శ్రీ నరేంద్ర మోదీ ప్రశంసించారు. ఈ మేరకు అర్హత సాధించడంలో జట్టు సభ్యులు అనాస్, అమోజ్, రాజేష్ రమేష్, ముహమ్మద్ అజ్మల్ చూపిన సమష్టి కృషి అభినందనీయమన్నారు.
ఈ మేరకు ‘ఎక్స్’ పోస్ట్ ద్వారా పంపిన సందేశంలో:
“ప్రపంచ అథ్లెటిక్స్ చాంపియన్ షిప్లో సమష్టి కృషి అద్భుతం! అనాస్, అమోజ్, రాజేష్ రమేష్, ముహమ్మద్ అజ్మల్ తమ ప్రతిభతో జట్టును ఫైనల్స్ చేర్చడమే కాకుండా 4x400 మీటర్ల రిలే పరుగులో సరికొత్త ఆసియా రికార్డు నెలకొల్పడం ముదావహం. ఈ విన్యాసం ప్రపంచ అథ్లెటిక్స్లో భారత చరిత్రాత్మక పునరాగమనంగా చిరకాలం గుర్తుంటుంది” అని ప్రధానమంత్రి పేర్కొన్నారు.
కార్పొరేట్ వ్యవహారాల మంత్రిత్వ శాఖ
కాంపిటీషన్ కమిషన్ ఆఫ్ ఇండియా  రెగ్యూలేషన్స్, 2009 లోని 35వ రెగ్యులేషన్లో పొందుపరిచిన గోప్యత పాలన యొక్క సమీక్ష, ప్రతిపాదనపై ప్రజల నుంచి అభిప్రాయ సేకరణ
కాంపిటీషన్ కమిషన్ ఆఫ్ ఇండియా  రెగ్యూలేషన్స్, 2009, యొక్క 35వ రెగ్యూలేషన్లో అందించినట్లుగా ప్రస్తుత గోప్యత పాలన అంశంను అమలు చేయడంలో ఎదురైన అనుభవాల దృష్ట్యా.. కాంపిటీషన్ కమిషన్ ఆఫ్ ఇండియా  ప్రస్తుతం ఉన్న యంత్రాంగాన్ని సమీక్షించాలని నిర్ణయించింది. దీని ప్రకారం, జనరల్ రెగ్యూలేషన్స్ యొక్క సవరించిన రెగ్యులేషన్ 35 ముసాయిదా తో పాటు ప్రజా సంప్రదింపుల కోసం గోప్యత చట్రం ఏర్పాటును ప్రవేశపెట్టడానికి వీలుగా ఒక వివరణాత్మక ముసాయిదా ప్రతిపాదనను సీసీఐ  వెబ్సైట్లో ఉంచారు. ఈ అంశంపై ప్రజల అభిప్రాయాలు ఆహ్వానించబడ్డాయి. అభిప్రాయాలను మే 12, 2021 లోపు atdregistry@cci.gov.in అనే ఈ-మెయిల్కు పంపవచ్చు.
యువజన వ్యవహారాలు, క్రీడల మంత్రిత్వ శాఖ
లక్నో స్పోర్ట్స్ అథారిటీ ఆఫ్ ఇండియా భారత మహిళల కుస్తీ జట్లకు శిక్షణా శిబిరం ప్రారంభం పరిశుభ్రత,భద్రతతో ఏర్పాట్లు
లక్నోలోని స్పోర్ట్స్ అథారిటీ ఆఫ్ ఇండియాలో భారత మహిళల కుస్తీ జట్లకు జాతీయ శిబిరం ప్రారంభం అయ్యింది. అక్టోబర్ 10 వ తేదీ నుంచి పరిశుభ్రమైన వాతావరణం కట్టుదిట్టమైన భద్రతతో ఏర్పాట్ల మధ్య ఈ శిబిరాన్ని నిర్వహిస్తున్నారు. ఈ ఏడాది మార్చినెలలో కరోనా ప్రభావంతో విధించిన లాక్ డౌన్ తరువాత భారత మహిళల కుస్తీ జట్టుకు శిక్షణా శిబిరాన్నితొలిసారిగా నిర్వహిస్తున్నారు. శిక్షణా శిబిరానికి క్రీడాకారిణులు చేరుకొంటున్నారు. ఏడు రోజుల క్వారంటైన్ కాలం ముగిసిన తరువాత వీరు శిక్షణా కార్యక్రమాల్లో పాల్గొంటారు.
అక్టోబర్ 10 వ తేదీ నుంచి డిసెంబర్ 31 వ తేదీ వరకు సాగే ఈ శిభిరంలో 16 మంది క్రీడాకారులు వారికి సహాయ పడేందుకు నలుగురు సహాయ సిబ్బంది పాల్గొంటారు. లక్నోలోని స్పోర్ట్స్ అథారిటీ ఆఫ్ ఇండియాలో వీరికి వసతి కల్పిస్తున్నారు.
కోవిద్-19 బారినపడకుండా చూడడానికి లక్నోలోని స్పోర్ట్స్ అథారిటీ ఆఫ్ ఇండియాలో సురక్షితంగా ఉండే బయో బబుల్ ను క్రీడాకారుల కోసం ఏర్పాటు చేశారు. క్రీడాకారులతోపాటు సేవలు అందించేవారు, కార్యాలయ సిబ్బందికి రక్షణ చర్యలను అమలు చేస్తున్నారు. దీనికోసం ప్రాంగణంలో గ్రీన్ జోన్,ఎల్లో జోన్, రెడ్ జోన్లను ఏర్పాటు చేశారు. ముందు జాగ్రత్త చర్యగా కోవిడ్ లక్షణాల కోసం సందర్శకులను ముందు గానే స్క్రీనింగ్ చేయడం జరుగుతున్నది.
“ కుస్తీ అనేది భారతదేశంలో ప్రధానమైన క్రీడ. ఏదో ఒక సమయంలో ఇది ప్రారంభం కావల్సిందే.కరోనా వైరస్ ను దృష్టిలో ఉంచుకొని మొదటి వారంరోజుల పాటు సామాజిక దూరాన్ని పాటిస్తూ శిక్షణను ఇవ్వడం జరుగుతుంది. ఆ తరువాత సాధారణ శిక్షణ ప్రారంభం అవుతుంది. ఆదివారంనాటికి శిబిరంలో ఉన్నవారందరి కోవిడ్ రిపోర్టులు వస్తాయి. అందరికి నెగటివ్ వస్తుందని ఆశిస్తున్నాము. ముమ్మర శిక్షణ ప్రారంభించడానికి అన్ని ఏర్పాట్లు అందుబాటులోకి వస్తాయని అనుకొంటున్నాము. " అని భారత మహిళల కుస్తీ జట్టు ప్రధాన కోచ్ కుల్దీప్ మాలిక్ అన్నారు. డిసెంబర్ లో జరిగే ప్రపంచ ఛాంపియన్ షిప్ లో భారత జట్టు ఎక్కువ పతకాలను సాధించడం ఖాయమన్న ధీమాను ఆయన వ్యక్తం చేశారు.
అన్ని సౌకర్యాలతో శిక్షణ లో పాల్గొంటున్న వారికి హాస్టల్లో ఏర్పాట్లను చేశారని మాలిక్ తెలిపారు. క్రీడాకారుల శరీర ఉష్ణోగ్రత, ఆక్సిజన్ స్థాయిలను ఎప్పటికప్పుడు చూస్తున్నామన్నారు.
“ వసతి సౌకర్యాలు చాలా బాగున్నాయి. మాకు అవసరమైన అన్ని ఏర్పాట్లను చేశారు. జాతీయ ప్రమాణాల మేరకు ఇక్కడ ఏర్పాట్లు ఉన్నాయి. ప్రతి రోజు ఉదయం మాకు అందించే ఆహారం వివరాలను చెబుతున్నారు. ఆహారం పరిశుభ్రంగా రుచిగా ఉంటున్నది. అన్ని ఒక పద్దతి ప్రకారం ప్రణాళికా బద్ధంగా సాగుతున్నాయి. మేము మా ఉత్తమ ప్రదర్శనను ప్రదర్శించడానికి ఈ సౌకర్యాలు ఎంతగానో ఉపయోగపడతాయి" అని 2018 ప్రపంచ ఛాంపియన్ షిప్ కాంస్య పతక విజేత, 2019 లో అర్జున అవార్డు గ్రహీత అయిన పూజా దందా అన్నారు.
సురక్షితంగా ఉండేందుకు ఎక్కడా చేతితో తాకకుండా క్రీడాకారులు, వారి సహాయకులకు ఆహారాన్ని అందిస్తున్నారు.గ్రీన్ జోన్ లో ప్రవేశించడానికి అనుమతి పొందిన వారికి కోవిడ్ పరీక్షలను చేస్తున్నారు. ఆహారాన్ని వండుతున్నవారు,వాటిని సరఫరా చేస్తున్న వారు ప్రాంగణంలోనే ఉంటున్నారు.
ఇప్పటికే భారత్ తరఫున ఒలింపిక్స్ లో 53కేజీల విభాగంలో వినేష్ ఫోగట్ అర్హత సాధించారు. వచ్చే ఏడాది ఆసియన్ క్వాలిఫికేషన్, ప్రపంచ క్వాలిఫికేషన్ పోటీలు జరగనున్నాయి.ఈ పోటీలలో భారత్ క్రీడాకారులు చూపే ప్రతిభ పై మిగిలిన అయిదు మహిళల ఒలింపిక్ కుస్తీ అంశాలలో అర్హత సాధించే అంశం ఆధారపడి ఉంటుంది.
ప్రధాన మంత్రి కార్యాలయం
కొహిమా లో జరిగిన పదవీ ప్రమాణ స్వీకార కార్యక్రమాని కి హాజరైన ప్రధానమంత్రి
నాగాలాండ్ ముఖ్యమంత్రి శ్రీ నెఫ్యూ రియో మరియు ఆయన మంత్రిమండలి యొక్క పదవీ ప్రమాణ స్వీకార కార్యక్రమం లో ప్రధాన మంత్రి శ్రీ నరేంద్ర మోదీ పాల్గొన్నారు.
ప్రధాన మంత్రి ఒక ట్వీట్ లో -
‘‘నేను శ్రీ @Neiphiu_Rio గారు మరియు ఆయన మంత్రివర్గం యొక్క పదవీ ప్రమాణ స్వీకార కార్యక్రమం లో పాలుపంచుకొన్నాను. యువ మంత్రుల తో పాటు అనుభవం కలిగిన మంత్రులతో కూడి ఉన్నటువంటి ఈ జట్టు నాగాలాండ్ లో సుపరిపాలన తాలూకు బాట లో నిరంతరం సాగిపోతూ మరి ప్రజల ఆకాంక్షల ను నెరవేరుస్తుందని నాకు పూర్తి నమ్మకం ఉంది. వారు అందరికి నా శుభాకాంక్షలు.’’ అని పేర్కొన్నారు.
ప్రధాన మంత్రి కార్యాలయం
కార్తికపూర్ణిమ మరియు దేవ్ దీపావళి ల సందర్భం లో శుభాకాంక్షల ను తెలిపిన ప్రధాన మంత్రి
కార్తిక పూర్ణిమ మరియు దేవ్ దీపావళి ల సందర్భం లో ప్రధాన మంత్రి శ్రీ నరేంద్ర మోదీ తన శుభకామనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘భారతదేశం యొక్క ప్రాచీన సంస్కృతి కి, అధ్యాత్మ కు, ఇంకా పరంపర కు ప్రతీక అయినటువంటి కార్తిక పూర్ణిమ మరియు
దేవ్ దీపావళి ల సందర్భం లో ఇవే హార్దిక శుభకామన లు. పవిత్ర స్నానం తోను, దీపదానం
తోను ముడిపడ్డ ఈ సందర్భం ప్రతి ఒక్కరి జీవనం లో కొత్త శక్తి ని ప్రసరింపచేయుగాక.’’ అని పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
కోవిడ్ అనంతర రికవరీ ప్రణాళికలో ప్రకృతికి ప్రాధాన్యం ప్రపంచ దేశాలకు భారత్ సూచన
నియంత్రణలేని తీరులో ప్రకృతి వనరుల దుర్వినియోగం, విచ్చలవిడి ఆహారపు అలవాట్ల కారణంగా మానవుల జీవితాలకు అండగా నిలిచే ప్రాకృతిక వ్యవస్థ విధ్వంసానికి గురైనట్టు కోవిడ్-19 మహమ్మారి వైరస్ దాడితో తేటతెల్లమైందని, ప్రస్తుత విపత్కర పరిస్థితినుంచి కోలుకొనేందుకు మనం చేపట్టే రికవరీ ప్రణాళికలో ప్రకృతి ప్రధాన భాగం కావాలని కేంద్ర పర్యావరణ, అటవీ, వాతావరణ మార్పు శాఖ మంత్రి ప్రకాశ్ జవదేకర్ ప్రపంచ దేశాలకు పిలుపునిచ్చారు. “ఐక్యరాజ్యసమితి క్రియాశీలక దశాబ్ది - సుస్థిర అభివృద్ధి సాధన” కార్యక్రమం ప్రారంభం సందర్భంగా ప్రకృతికి ప్రాధాన్యం ఇచ్చేందుకు సంసిద్ధం కావాలని ఆయన కోరారు. “2020 తర్వాత జీవవైవిధ్యం: భూమిపై అన్ని జీవరాసుల భాగస్వామ్యంతో భవిత నిర్మాణం” అన్న అంశంపై చైనా ఆతిథ్యంలో జరిగిన మంత్రుల స్థాయి వర్చువల్ రౌండ్ టేబుల్ చర్చాగోష్టిలో భారత్ తరఫున ప్రకాశ్ జవదేకర్ ప్రాతినిధ్యం వహించారు. జీవ వైవిధ్య పరిరక్షణ, సుస్థిర అభివృద్ధి అంశంపై ఐక్యరాజ్యసమితి నిర్వహించనున్న శిఖరాగ్ర సమావేశానికి వారం రోజులు ముందుగా ఈ చర్చా గోష్టి జరిగింది. తగిన ప్రాంతీయ ప్రాతినిధ్యం కలిగిన 15 మంది మంత్రుల స్థాయి ప్రతినిధులు, సంబంధిత అంతర్జాతీయ సంస్థల అధిపతులు కార్యక్రమంలో పాల్గొన్నారు.
చర్చాగోష్టిలో ప్రకాశ్ జవదేకర్ మాట్లాడుతూ, జీవ వైవిధ్య పరిరక్షణలో భారతదేశం ఇప్పటికే నాయకత్వ పాత్ర పోషిస్తూ వస్తోందని, వాతావరణ, పర్యావరణ పరిరక్షణపై ఏడాది కంటే తక్కువ వ్యవధిలోనే రెండు సమ్మేళనాలను కాన్ఫరెన్స్ పార్టీస్  సదస్సుల పేరిట భారతదేశం నిర్వహించిందని అన్నారు. భూమిని మరుభూమిగా మార్చే కార్యకలాపాలకు వ్యతిరేకంగా 2019, సెప్టెంబరులో ఒక కాప్ సదస్సును, వలస జీవజాతుల పరిరక్షణ పేరిట 2020 ఫిబ్రవరిలో మరో కాప్ సదస్సును భారత్ నిర్వహించిందన్నారు. భారతదేశం 2.4శాతం భూభాగ విస్తీర్ణంలో దాదాపు 18శాతం మానవ జనాభా, పశువుల జనాభాకు ఆవాసం కల్పిస్తున్నప్పటికీ, 8శాతం జీవజాతులు మనుగడ సాగిస్తున్నాయని, సుమారు 25శాతానికి అటవీ ప్రాంతాన్ని పెంపొందించ గలిగామని జవదేకర్ తెలిపారు. 2.6కోట్ల హెక్టార్ల బంజరు భూమిని భూసారంతో పునరుద్ధరించాలని భారత్ సంకల్పించిందని, 2030 నాటికి ఇది సాధించాలని లక్ష్యంగా పెట్టుకున్నామని చెప్పారు.
విభిన్న జాతుల జనాభాకు కేంద్రమైన భారతదేశంలో జీవవైవిధ్య పరిరక్షణా నిర్వహణకు పటిష్టమైన న్యాయబద్ధమైన సంస్ధాగత వ్యవస్థ ఉందని, ఈ వ్యవస్థకు దేశవ్యాప్తంగా 2.50లక్షల జీవవైవిధ్య నిర్వహణా కమిటీలు అనుసంధానమై ఉన్నాయని, జీవవైవిధ్య పరిరక్షణలో స్థానికులకు అవి భాగస్వామ్యం కలిస్తూ వస్తున్నాయని అన్నారు. జీవవైవిధ్య గణాంకాలను నమోదు చేయడానికి లక్షా 70వేల రిజిస్టర్లు అందుబాటులో ఉన్నాయన్నారు.
జీవవైవిధ్యంపై ప్రపంచ దృక్పథం పేరిట తాము ఇటీవల ఒక నివేదికను కూడా విడుదల చేసిన నేపథ్యంలో, ప్రకృతి పరిరక్షణకోసం ఏ అవకాశాన్నీ వదల దల్చుకోలేదని, అందరితో చేతులు కలపడానికి సిద్ధంగా ఉన్నామని అన్నారు. 2020 అనంతరం ప్రపంచ స్థాయి జీవవైవిధ్య పరిరక్షణ వ్యవస్థ ఖరారు కోసం చైనాలోని కున్మింగ్ లో వచ్చే ఏడాది జరగనున్న కాప్ సదస్సు ప్రకృతి రక్షణలో ప్రపంచ దేశాలకు మరో వినూత్న అవకాశం కల్పించగలదని భారత్ విశ్వసిస్తున్నట్టు జవదేకర్ చెప్పారు.
పౌర విమానయాన మంత్రిత్వ శాఖ
దేశవ్యాప్తంగా అత్యవసర, వైద్య సామాగ్రి సరఫరాకు 403 లైఫ్లైన్ ఉడాన్ విమాన సేవలు
దేశీయ విమాన సేవల విభాగంలో లైఫ్లైన్ ఉడాన్ కింద ఎయిర్ ఇండియా, అలయన్స్ ఎయిర్, ఐఏఎఫ్ మరియు ప్రైవేట్ విమానయాన సంస్థలకు చెందిన 403 విమానాలు రవాణా సేవలను అందించాయి. వీటిలో ఎయిరిండియా, అలయన్స్ ఎయిర్ సంస్థలకు చెందిన 235 విమానాలు ఉన్నాయి. 2020 ఏప్రిల్ 27 వరకు దేశ వ్యాప్తంగా ప్రజలకు 748.68 టన్నుల మేర నిత్యవసర మరియు వైద్య సామాగ్రిని అందించడానికి వీలుగా లైఫ్లైన్ ఉడాన్ విమానాలు సేవలందించాయి.
(3,97, 632 కి.మీ. పైగా ప్రయాణం..
లైఫ్లైన్ ఉడాన్ విమానాలు 3,97, 632 కి.మీ.పైగా ప్రయాణించి నిత్యవసర మరియు వైద్య సామాగ్రిని రవాణా చేశాయి. కోవిడ్-19 వైరస్కు వ్యతిరేకంగా భారతదేశం సాగిస్తున్న యుద్ధానికి మద్దతుగా దేశంలోని మారుమూల ప్రాంతాలకు అవసరమైన నిత్యవసర, వైద్య సరుకును రవాణా చేయడానికి వీలుగా పౌర విమానయాన శాఖ లైఫ్లైన్ విమానాలను నడుపుతోంది. ప్రయివేటు
ఆపరేటర్లయిన స్పైస్జెట్, బ్లూ డార్ట్, ఇండిగో, విస్తారా సంస్థలు వాణిజ్య ప్రాతిపదికన సరుకు రవాణా విమానాలను నడుపుతున్నాయి. స్పైస్జెట్ ఏప్రిల్ 27 వరకు 633 కార్గో విమానాలను 11,09,028 కిలోమీటర్ల దూరం ప్రయాణింపజేసి 4,637 టన్నుల సరుకును గమ్యస్థానాలకు చేర వేశాయి. ఇందులో 228 అంతర్జాతీయ కార్గో విమానాలు ఉన్నాయి. మరోవైపు బ్లూ డార్ట్ సంస్థ ఏప్రిల్ 27వ వరకు 219 కార్గో విమానాలతో 2,38,928 కిలోమీటర్ల మేర ప్రయాణించి 3,636 టన్నుల సరుకును రవాణా చేసింది. ఇందులో 10 అంతర్జాతీయ కార్గో విమానాలు ఉన్నాయి. మరోవైపు ఇండిగో సంస్థ ఏప్రిల్ 27 వరకు 77,996 కిలోమీటర్ల దూరం మేర మొత్తం 50 కార్గో విమానాలను నడిపింది. వీటి ద్వారా 185 టన్నుల సరుకు రవాణాను చేపట్టింది. ఇందులో 17 అంతర్జాతీయ విమానాలు కూడా ఉన్నాయి. ఈ సంస్థ రవాణాలో ప్రభుత్వ అవసరాల మేరకు ఉచితంగా చేపట్టిన వైద్య సామాగ్రిని రవాణా కూడా ఉంది. మరోవైపు విస్తారా విమానయాన సంస్థ ఏప్రిల్ 27 వరకు 14 కార్గో విమానాలను నడిపింది. 20,466 కిలోమీటర్ల దూరాన్ని మరియు 113 టన్నుల సరుకును రవాణా చేసింది.
అంతర్జాతీయంగా కార్గో ఎయిర్ బ్రిడ్జ్ స్థాపన..
అంతర్జాతీయ విమాన రంగంలో భారత్ తూర్పు ఆసియాతో వైమానిక సేవల అనుసంధానతను పునరుద్ధరించారు. దీంతో ఔషధాలు, వైద్యపరకరాలు, కోవిడ్-19 ఉపశమన పదార్థాల రవాణా నిమిత్తం కార్గో ఎయిర్ బ్రిడ్జ్ ఏర్పడేలా చర్యలు చేపట్టారు. ఎయిర్ ఇండియా సంస్థ దాదాపు 609 టన్నుల పరిమాణంలో వైద్య సరుకులను దేశంలోకి తీసుకువచ్చింది. దీనికి అదనంగా, బ్లూ డార్ట్ సంస్థ ఏప్రిల్ 14 నుండి 27వ తేదీ వరకు గ్వాంగ్జౌ నుండి 109 టన్నుల వైద్య సామాగ్రిని దేశంలోకి బ్లూ డార్ట్ సంస్థ ఈ నెల 25న షాంఘై నుండి 5 టన్నుల వైద్య సరుకును భారత్కు తీసుకు వచ్చింది. మరోవైపు స్పైస్జెట్ సంస్థ ఈ నెల 27వ తేదీ వరకు షాంఘై నుండి 140 టన్నుల వైద్య సామాగ్రిని తీసుకురాగా.. హాంగ్కాంగ్, సింగపూర్ దేశాల నుంచి ఈ నెల 25వ తేదీ వరకు దాదాపు 13 టన్నుల వైద్య సామాగ్రిని భారత్కు తెచ్చింది.
ప్రధాన మంత్రి కార్యాలయం
ఏప్రిల్ 27న స్వాగత్ కార్యక్రమానికి20 ఏళ్లు పూర్తయిన సందర్భంగా జరిగే కార్యక్రమంలో పాల్గొననున్న ప్రధానమంత్రి
2003లో అప్పటి గుజరాత్ సీఎం హోదాలో స్వాగత్ ను ప్రారంభించిన ప్రధాని
ఇది దేశంలోనే మొట్టమొదటి సాంకేతిక ఆధారిత ఫిర్యాదుల పరిష్కార కార్యక్రమం.
ప్రజల సమస్యలను పరిష్కరించడంలో సాంకేతిక పరిజ్ఞానం సామర్థ్యాన్ని అప్పటి సిఎంమోదీ త్వరగా గ్రహించడాన్ని ప్రతిబింబించింది
సామాన్యుడు తన ఆవేదనను నేరుగా సీఎంకు నివేదించడానికి దోహదపడడం స్వాగత్ ప్రత్యేకత.
త్వరితగతిన, సమర్థవంతంగా, నిర్ణీత కాల వ్యవధిలో ఫిర్యాదులను
పరిష్కరించడం ద్వారా జీవన సౌలభ్యాన్ని పెంచిన స్వాగత్
ఇప్పటి వరకు 99 శాతం ఫిర్యాదుల పరిష్కారం
ప్రధాన మంత్రి శ్రీ నరేంద్ర మోదీ ఏప్రిల్ 27న సాయంత్రం 4 గంటలకు వీడియో కాన్ఫ రెన్స్ ద్వారా గుజరాత్ లో స్వాగత్ కార్యక్రమానికి 20 సంవత్సరాలు పూర్తైన సందర్భంగా జరిగే కార్యక్రమంలో పాల్గొంటారు. ఈ కార్యక్రమంలో, ఈ పథకం పాత లబ్ధిదారులతో కూడా ప్రధాన మంత్రి సంభాషిస్తారు. ఈ కార్యక్రమం విజయవంతంగా 20 సంవత్సరాలు పూర్తి చేసుకున్న సందర్భంగా గుజరాత్ ప్రభుత్వం స్వగత్ సప్తాహ్ ను జరుపుకుంటోంది.
స్వాగత్  ను 2003 ఏప్రిల్ లో ప్రధాన మంత్రి గుజరాత్ ముఖ్యమంత్రిగా ఉన్నప్పుడు ప్రారంభించారు. ఒక ముఖ్యమంత్రికి అత్యంత బాధ్యత తన రాష్ట్ర ప్రజల సమస్యలను పరిష్కరించడమేనన్న నమ్మకంతోనే ఈ కార్యక్రమం ప్రారంభమైంది. ఈ సంకల్పంతో జీవన సౌలభ్యాన్ని కల్పించడంలో సాంకేతిక పరిజ్ఞానం సామర్థ్యాన్ని త్వరగా గ్రహించిన సిఎం గా మోదీ మొట్టమొదటి సాంకేతిక ఆధారిత ఫిర్యాదుల పరిష్కార కార్యక్రమాన్ని ప్రారంభించారు.
సాంకేతిక పరిజ్ఞానాన్ని ఉపయోగించి పౌరులకు, ప్రభుత్వానికి మధ్య వారధిగా వ్యవహరించడం, వారి దైనందిన ఆకాంక్షలను త్వరితగతిన, సమర్థవంతంగా, సమయానుకూలంగా పరిష్కరించడం ఈ కార్యక్రమం ముఖ్యోద్దేశం. కాలక్రమేణా, కాగిత రహితంగా, పారదర్శకంగా , హడావుడి లేని పద్ధతిలో ప్రజల ఇబ్బందులను పరిష్కరించడానికి సమర్థవంతమైన సాధనంగా స్వాగత్ ప్రజల జీవితాలపై గుణాత్మక ప్రభావం చూపింది.
సామాన్యుడు తన ఆవేదనను నేరుగా ముఖ్యమంత్రికి తెలియజేయడానికి తోడ్పడటం స్వాగత్ ప్రత్యేకత. ఫిర్యాదుల పరిష్కారం కోసం ముఖ్యమంత్రి పౌరులతో ముఖాముఖి నిర్వహించే ప్రతి నెలా నాల్గవ గురువారం ఇది జరుగుతుంది. సత్వర పరిష్కారం ద్వారా ప్రజలకు, ప్రభుత్వానికి మధ్య ఉన్న అంతరాన్ని తగ్గించడంలో కీలక పాత్ర పోషించింది.
ఈ కార్యక్రమం కింద, ప్రతి దరఖాస్తుదారునికి నిర్ణయాన్ని తెలియజేసేలా చూస్తారు. అన్ని దరఖాస్తుల ప్రొసీడింగ్స్ ఆన్ లైన్ లో అందుబాటులో ఉన్నాయి. ఇప్పటి వరకు అందిన ఫిర్యాదుల్లో 99 శాతానికి పైగా పరిష్కారమయ్యాయి.
స్వాగత్ ఆన్ లైన్ ప్రోగ్రామ్ లో స్టేట్ రిసెప్షన్, డిస్ట్రిక్ట్ రిసెప్షన్, తాలూకా స్వాగత్ విలేజ్ స్వాగత్ అనే నాలుగు కాంపోనెంట్స్ ఉన్నాయి. స్టేట్ స్వాగత్ లో ముఖ్యమంత్రి స్వయంగా పబ్లిక్ హియరింగ్ కు హాజరవుతారు. జిల్లా కలెక్టర్ జిల్లా స్వాగత్ కు, మమ్లత్దార్, క్లాస్-1 అధికారి తాలూకా స్వాగత్ కు నేతృత్వం వహిస్తారు.గ్రామ స్వాగత్ లో పౌరులు ప్రతి నెల 1 నుంచి 10వ తేదీ వరకు తలాటి/మంత్రికి దరఖాస్తు దాఖలు చేస్తారు. వీటి పరిష్కారానికి తాలూకా స్వాగత్ కార్యక్రమంలో వీటిని చేర్చారు. అదనంగా, పౌరుల కోసం లోక్ ఫరియాద్ కార్యక్రమం కూడా అమలులో ఉంది, దీనిలో వారు తమ ఫిర్యాదులను స్వాగత్ యూనిట్ లో దాఖలు చేస్తారు.
ప్రజా సేవలో పారదర్శకత, జవాబుదారీతనం ,ప్రతిస్పందనను మెరుగుపరచినందుకు 2010 లో యునైటెడ్ నేషన్స్ పబ్లిక్ సర్వీస్ అవార్డుతో సహా స్వాగత్ ఆన్లైన్ ప్రోగ్రామ్ కు సంవత్సరాలుగా వివిధ అవార్డులు లభించాయి.
ఆర్థిక మంత్రిత్వ శాఖ
సాయుధ బలగాలకు సంబంధించిన పరికరాలలో ఆత్మనిర్భరతను ప్రోత్సహించేందుకు ప్రభుత్వానికి ఉన్న నిబద్ధతను బడ్జెట్ పునరుద్ఘాటిస్తుంది
దేశీయ పరిశ్రమ కోసం క్యాపిటల్ ప్రొక్యూర్మెంట్ బడ్జెట్- 2021-22లో 58 శాతం నుండి 2022-23లో 68 శాతానికి కేటాయింపులు పెంపు
పరిశ్రమ, స్టార్టప్స్, అకాడెమియా కోసం తలుపులు తీరుస్తున్న రక్షణ శాఖ పరిశోధన అభివృద్ధి విభాగం
దిగుమతులను తగ్గించడానికి మరియు సాయుధ దళాల పరికరాలలో ఆత్మనిర్భర్తను ప్రోత్సహించడానికి ప్రభుత్వ నిబద్ధతను పునరుద్ఘాటిస్తూ కేంద్రం ఒక కీలక అడుగు ముందుకేసింది. కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఈ రోజు పార్లమెంట్లో సమర్పించిన కేంద్ర బడ్జెట్, 2022 - 23 లో దేశీయ పరిశ్రమల కోసం మూలధన సేకరణ బడ్జెట్లో 68 శాతం కేటాయించింది. 2021-22లో 58 శాతం ఉంది.
పరిశ్రమలు, స్టార్టప్లు, విద్యాసంస్థల కోసం రక్షణ పరిశోధన, అభివృద్ధికి 25 శాతం బడ్జెట్లో కేటాయింపు జరుగుతుందని కేంద్ర ఆర్థిక మంత్రి తెలిపారు. ఎస్ పి వి మోడల్ ద్వారా డిఆర్డిఓ ఇతర సంస్థల సహకారంతో మిలిటరీ ప్లాట్ఫారమ్లు మరియు పరికరాల రూపకల్పన, అభివృద్ధిని చేపట్టేందుకు ప్రైవేట్ పరిశ్రమ ప్రోత్సహిస్తుందని తెలిపారు. విస్తృత శ్రేణి పరీక్ష, ధృవీకరణ అవసరాలను తీర్చడానికి స్వతంత్ర నోడల్ అంబ్రెల్లా బాడీని ఏర్పాటు చేస్తామని ఆమె వివరించారు.